รัฐบาลไทย-ข่าวทำเนียบรัฐบาล-ศูนย์ต่อต้านการทุจริต มหาดไทย เดินหน้าเสริมพลังเครือข่ายฯ ยึดองค์กรต้นแบบ ศึกษาดูงาน เพื่อพัฒนาสู่การเป็นองค์กรคุณธรรม
วันพฤหัสบดีที่ 25 กรกฎาคม 2562
ศูนย์ต่อต้านการทุจริต มหาดไทย เดินหน้าเสริมพลังเครือข่ายฯ ยึดองค์กรต้นแบบ ศึกษาดูงาน เพื่อพัฒนาสู่การเป็นองค์กรคุณธรรม
ศูนย์ต่อต้านการทุจริต มหาดไทย เดินหน้าเสริมพลังเครือข่ายฯ ยึดองค์กรต้นแบบ ศึกษาดูงาน เพื่อพัฒนาสู่การเป็นองค์กรคุณธรรม
วันนี้ (25 ก.ค. 62) เวลา 09.15 น. ณ ห้องประชุมอัษฏางค์ ชั้น 5 อาคารดํารงราชานุสรณ์ กระทรวงมหาดไทย นายสุธี ทองแย้ม ที่ปรึกษาด้านการปกครอง เป็นประธานเปิดโครงการเสริมสร้างคุณธรรม จริยธรรม เพื่อพัฒนาสู่
การเป็นองค์กรคุณธรรม กระทรวงมหาดไทย ประจําปีงบประมาณ พ.ศ. 2562 จัดโดยศูนย์ปฏิบัติการต่อต้านการทุจริต กระทรวงมหาดไทย (ศปท.มท.) โดยมีวัตถุประสงค์เพื่อเพิ่มพูนความรู้ ความเข้าใจ ทักษะ ด้านคุณธรรม จริยธรรม และสามารถนํามาประยุกต์ใช้ในการปฏิบัติงานได้อย่างเหมาะสมกับบทบาทและภารกิจของหน่วยงาน รวมทั้งสร้างเครือข่ายความร่วมมือในการส่งเสริมคุณธรรมจริยธรรมในองค์กร เพื่อร่วมกันขับเคลื่อนหน่วยงานในสังกัดกระทรวงมหาดไทยให้เป็นองค์กรคุณธรรม โดยกลุ่มเป้าหมาย ประกอบด้วย ข้าราชการสังกัดกระทรวงมหาดไทย ทั้งในระดับกรม/รัฐวิสาหกิจ ที่รับผิดชอบงานศูนย์ปฏิบัติการต่อต้านการทุจริตของหน่วยงาน
นายสุธี ทองแย้ม กล่าวว่า กระทรวงมหาดไทยได้ให้ความสําคัญกับการป้องกัน ปราบปรามการทุจริตและประพฤติมิชอบ และการส่งเสริมคุณธรรม จริยธรรม โดยการสร้างความตระหนักรู้ถึงการสร้างจิตสํานึกข้าราชการให้มีคุณธรรม ปฏิบัติตนยึดมั่นในจริยธรรม และกระทําในสิ่งที่ถูกต้อง มุ่งเน้นผลประโยชน์ส่วนรวมเป็นสําคัญ และปฏิบัติงานด้วยความซื่อสัตย์สุจริต โปร่งใสและตรวจสอบได้ ดังนั้น การส่งเสริมให้บุคลากรของหน่วยงาน เป็นผู้ดํารงตนภายใต้
หลักคุณธรรม ย่อมก่อให้เกิดประสิทธิภาพในการทํางาน สามารถนําไปสู่เป้าหมายที่องค์กรกําหนดไว้ได้ และเพื่อเป็นการพัฒนาและเพิ่มพูนความรู้และประสบการณ์ของบุคลากร ทั้งยังเป็นการเปิดวิสัยทัศน์ให้กว้างไกล ด้วยการศึกษาดูงานจากหน่วยงานอื่นที่เป็นแหล่งเรียนรู้และหน่วยงานต้นแบบ เพื่อนําองค์ความรู้มาพัฒนาการดําเนินงานด้านการส่งเสริมคุณธรรม จริยธรรม และการป้องกันและปราบปรามการทุจริตของหน่วยงาน เพื่อเพิ่มประสิทธิภาพการปฏิบัติงาน
ให้ดียิ่งขึ้น
สําหรับการศึกษาดูงานในโครงการดังกล่าวนี้ เป็นการศึกษาดูงานและแลกเปลี่ยนเรียนรู้ร่วมกัน ณ จังหวัดราชบุรี ซึ่งเป็นจังหวัดคุณธรรมนําร่อง โดยศึกษาดูงานจากองค์กรต้นแบบ บริษัท ริกิ การ์เม้นส์ จํากัด จังหวัดราชบุรี ที่มีจุดเด่นในเรื่องความมีวินัย ในการทํางานและใช้วัฒนธรรม “ความสุข” ในการบริหารองค์กร และในชุมชนวัดเจ็ดเสมียน อําเภอโพธาราม ที่เป็นชุมชนต้นแบบในบริหารจัดการแบบมีส่วนร่วม โดยการสร้างกระบวนการเรียนรู้ร่วมกันในชุมชนอย่างต่อเนื่องสม่ําเสมอ เพื่อให้ผู้เข้าร่วมโครงการได้ศึกษาเรียนรู้ และนําไปปรับใช้ในปฎิบัติงานและร่วมขับเคลื่อนหน่วยงาน เพื่อพัฒนาไปสู่องค์กรคุณธรรม
ท้ายนี้ ที่ปรึกษาด้านการปกครอง ได้เน้นย้ําว่า คนมหาดไทยทุกคนถือเป็นฟันเฟืองสําคัญที่จะขับเคลื่อนกระทรวงมหาดไทยให้เป็นองค์กรคุณธรรมและสร้างสรรค์คุณประโยชน์ที่ดีต่อสังคมส่วนร่วมได้ ดังนั้น การศึกษาดูงาน
ในครั้งนี้ จะเป็นประโยชน์ที่จะส่งเสริมให้เกิดการรับรู้จากแบบอย่างของหน่วยงานต้นแบบที่ขับเคลื่อนภารกิจด้านการส่งเสริมคุณธรรมจริยธรรม ซึ่งกระทรวงมหาดไทยหวังเป็นอย่างยิ่งว่าผู้เข้าร่วมการศึกษาดูงานฯ จะนําองค์ความรู้และประสบการณ์ที่ได้ไปประยุกต์ใช้ในการปฏิบัติงานได้อย่างเหมาะสมกับบทบาท/ภารกิจของหน่วยงาน และเป็นแบบอย่างที่ดีให้กับผู้อื่นได้ ตลอดจนสามารถนําองค์ความรู้ที่ได้รับมาพัฒนางานและถ่ายทอดให้บุคลากรภายในหน่วยงาน เพื่อเพิ่มประสิทธิภาพการปฏิบัติงาน และสนับสนุนภารกิจเพื่อให้หน่วยงานในสังกัดกระทรวงมหาดไทยก้าวไปสู่องค์กรคุณธรรมต่อไป